ರಾಜ್ಯದಲ್ಲಿ 6 ಲಕ್ಷ ದಾಟಿದ ಕೊರೊನಾ ಸೋಂಕಿತರ ಸಂಖ್ಯೆ..!ಸಾವಿನ ಸಂಖ್ಯೆ ಎಷ್ಟು ಗೊತ್ತಾ..? ಬೆಂಗಳೂರು : ರಾಜ್ಯದಲ್ಲಿ ನಿನ್ನೆ ಕೊರೊನಾ ಸೋಂಕಿತರ ಸಂಖ್ಯೆ 6,01,767ಕ್ಕೆ ಏರಿಕೆ ಆಗಿದೆ. ಈ ಮೂಲಕ ಸೆಪ್ಟೆಂಬರ್ ಅಂತ್ಯಕ್ಕೆ 6 ಲಕ್ಷ ಸೋಂಕಿತರು ಇರಲಿದ್ದಾರೆ ಎಂದು ತಜ್ಞರು ಹೇಳಿರುವುದು ಸತ್ಯವಾಗಿದೆ. ಅದರಂತೆ ಇದೀಗ ಸೋಂಕಿತರ ಸಂಖ್ಯೆ 6 ಲಕ್ಷ ಗಡಿದಾಟಿದ್ದು, ನಿನ್ನೆ 8,856 ಜನರಲ್ಲಿ ಸೋಂಕು ಕಂಡು ಬಂದಿದೆ. 8,890 ಜನ ಗುಣಮುಖರಾಗಿದ್ದು, ಒಟ್ಟು 4,85,268 ಡಿಸ್ಜಾರ್ಜ್ ಆಗಿದ್ದಾರೆ. 87 ಸೋಂಕಿತರು ಮೃತಪಟ್ಟಿದ್ದು, 8,864ಕ್ಕೆ ಸಾವಿನ ಸಂಖ್ಯೆ ಏರಿಕೆ ಆಗಿದೆ. ಇತ್ತ ಸಕ್ರಿಯ ಪ್ರಕರಣಗಳು 1,07,616 ಇದ್ದು, ಇದರಲ್ಲಿ 821 ತೀವ್ರ ನಿಗಾ ಘಟಕದಲ್ಲಿ ಚಿಕಿತ್ಸೆ ಮುಂದುವರೆದಿದೆ. ಇತ್ತ ವಿಮಾನ ನಿಲ್ದಾಣದಲ್ಲಿ 347 ಪ್ರಯಾಣಿಕರು ಬಂದಿದ್ದು, ತಪಾಸಣೆ ಮಾಡಲಾಗಿದೆ. 1,64,651 ಮಂದಿ ಕಳೆದ 7 ದಿನಗಳಲ್ಲಿ ಹೋಮ್ ಕ್ವಾರೆಂಟೈನ್ನಲ್ಲಿ ಇದ್ದಾರೆ. ಇನ್ನು ನಿನ್ನೆ ಅತೀ ಹೆಚ್ಚು ಕೋವಿಡ್ ಪರೀಕ್ಷೆ ನಡೆಸಿದ್ದು, 94,886 ಜನರಲ್ಲಿ 8,856 ಜನರಿಗೆ ದೃಢಪಟ್ಟಿದೆ.